**Det Engelske ABSTRACT**

***Hvad er det?***

Et **abstract**er et kort resume eller sammenfatning af hele din opgave og skal give læseren et overblik over, hvad opgaven handler om. Du skal **IKKE** fortælle hvad opgaven **VIL** indeholde, du skal fortælle hvad den ***rent faktisk*** har behandlet og konkluderet. Derfor skal abstract’et skrives til *allersidst*.

***Hvorfor skal der være et abstract?***

Fordi du skal demonstrere evnen til at koge din opgaves *vigtigste* pointer ned til et minimum, og give læseren et billede af, hvad din opgave handler om. Det vil gøre læsningen lettere, ligesom det er lettere at finde vej hvis man har set ruten på et kort inden man begiver sig af sted.

***Er det vigtigt*?**

Sindssygt vigtigt! Det engelske resumé er læserens (censors!) **førstehåndsindtryk**. Det er derfor en rigtig god idé at gøre noget ud af dette og ”sælge sig selv” bedst muligt. Hvis der er mange fejl og uklare sætninger vil det påvirke læserens syn (negativt) på resten af opgaven.

***Hvor meget skal det fylde?***

**Abstractet kommer** *før* **indholdsfortegnelsen,** og skal fylde mellem 10-15 linjer, ikke mere end dét! Men det kræver at du er meget omhyggelig og præcis i dit ordvalg, og at det er korrekt og forståeligt engelsk; der er ikke plads til detaljer og unødvendigt ’fyld’.

***Hvad skal abstractet indeholde?***

**1.** Start med at præsentere, *hvad* opgavens hensigt, formål eller problemformulering er – fx at undersøge et bestemt emne, teste en hypotese eller lignende. Du kan med fordel starte dit abstract således: *This paper investigates / analyses / explores / examines…*

**2.** Derefter skal du fortælle, hvordan du er nået frem til dine konklusioner (lidt metode-agtigt). Hvad har du gjort for at besvare din problemformulering – og *hvordan* har du gjort? (Har du sammenlignet og diskuteret forskelligt kildemateriale, lavet interview eller andet?)

**3.** Til sidst skal du fortælle *hvad* du er nået frem til, altså **din konklusion** eller resultat.

I denne del kan du bruge vendinger som: *The paper conclude****s*** */ show****s*** */ suggest****s*** *that…*

|  |
| --- |
| **Gode Råd / Checkliste*** Skriv i **NUTID** (alligevel er der altid nogle der skriver i fremtid eller datid**?!?** – **Please don’t**!!)
* Varier sprog – kopier ikke hele sætninger fra opgaven, sig tingene på en *anden* måde.
* Skriv ’objektivt’ – dvs. undgå at bruge ord som ’jeg’, ’vi’ (fx ”***I*** *examine how…”)* skriv i stedet

”*This paper examine****S*** *how…”* * Tjek en ekstra gang for ***kongruens*** – dvs. husk 3. persons **-s** når du skriver i nutid!
* Læs højt for dig selv
* Få en anden til at gennemlæse og give feedback
 |

**Eksempel på et abstract:**

**(1. Præsentation af hvad opgaven vil undersøge**:)

*The paper examine****s*** *the role of the American mass media in the conflict in Iraq. 67% of the Americans supported the war in Iraq because of the way the war was presented in the media. American reporters lived together with the U.S. troops and they could therefore present the war to the Americans from the front lines. The focus of this paper* ***is*** *the ways in which the media portrayed the ongoing conflict – through text and pictures.*

**(2. Hvordan besvares problemformuleringen, altså hvilke *metoder* bliver brugt:)**

*The paper start****s*** *out by* ***presenting*** *statistics of the development of the support for the war, and continu****es*** *with a* ***discussion*** *of the role of the media based on various communication models and journalistic principles. The media’s impact on the American public* ***is*** *investigated through* ***analyses*** *of news shown on American television and by comparing and discussing photos and presentation of life in Iraq from various newspapers.*

(**NB!** Bemærk at alle **tre taksonomiske niveauer** (*redegørelse*, analyse og *diskussion*) er til stede i abstractet. Dette er en god ide, for det viser ***dybde*** i opgaven, i modsætning til blot at *redegøre for* noget).

**(3. Resultater og konklusion:)**

*It* ***is*** *concluded that the Americans were very much influenced by the media in their support of the war. The increasing number of articles and pictures from the war correlate with the increasing support in the American public. The paper end****s*** *by questioning the objectivity of the media and whether journalistic principles were abandoned.*